# TERVEZET!

**HAJDÚHADHÁZ VÁROS ÖNKORMÁNYZATA KÉPVISELŐ-TESTÜLETÉNEK**

**…../2021. (.… ….) önkormányzati rendelete**

**Hajdúhadház Város településképének védelméről szóló**

**28/2017. (X.26.) önkormányzati rendelete**

**módosításáról**

Hajdúhadház Város Önkormányzatának polgármestere, mint Hajdúhadház Város Önkormányzatának Képviselő-testülete - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörének gyakorlója a 27/2021. (I. 29.) kormányrendelettel kihirdetett veszélyhelyzetben, a településkép védelméről szóló 2016. évi LXXIV. törvény (továbbiakban: Tktv.) 12. § (2) bekezdésében, továbbá az épített környezet alakításáról és védelméről szóló 1997. évi LXXVIII. tv. 57. § (3) bekezdésében, a közigazgatási szabályszegések szankcióiról szóló 2017. évi CXXV. törvény 6. § (2) bekezdésében, 9. § (2) bekezdésében és 10. § (3) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva – a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 43/A.§(6) c) pontban biztosított véleményezési jogkörében eljáró

* az állami főépítészi hatáskörében eljáró Hajdú-Bihar Megyei Kormányhivatal,
* Nemzeti Média- és Hírközlési Hatóság,
* Hortobágyi Nemzeti Park Igazgatóság,
* a világörökségi, műemléki és régészeti egyeztetési szakterület tekintetében eljáró Hajdú-Bihar Megyei Kormányhivatal Debreceni Járási Hivatala Hatósági Főosztály Építésügyi és Örökségvédelmi Osztály,
* Honvédelmi Minisztérium, mint a honvédelemért felelős miniszter,
* Hajdúhadház Város a településfejlesztési koncepció, integrált településfejlesztési stratégia és a településrendezési eszközök, valamint településképi arculati kézikönyv és településképi rendelet készítésével, módosításával összefüggő partnerségi egyeztetés szabályai szerint bevont partnerek

véleményének kikérésével – a következőket rendeli el:

# 1. §

**Hajdúhadház Város településképének védelméről szóló 28/2017. (X.26.) önkormányzati rendelet (a továbbiakban: Rendelet) 5. §-a a következő 20. ponttal egészül ki:**

„20. Tájba illesztés: A tájba illesztés célja a tájban bekövetkező antropogén (az ember tevékenységéből eredő, ahhoz kapcsolódó) eredetű változásoknak a természeti adottságokhoz való igazítása, közelítése, a meglévő természeti, táji értékekkel való összhang megteremtése, valamint az értékek károsodásainak mérséklése, kiküszöbölése. Épületek esetében, valamint telekalakításkor a természeti és művi elemek összhangjának megteremtése érdekében leginkább az adott tájban történelmileg kialakult hagyományokat célszerű figyelembe venni. Jellemző lehet a telek alakja, az építmények elhelyezkedése a telken belül, az anyag- és színhasználat, az építmény és részeinek szerkezete, magassága, szélessége, stílusa. Az anyaghasználatban általában előnyösnek mondható a tájegységben előforduló természetes alapanyagok alkalmazása. A színválasztásnál domináns a létesítmény közvetlen környezetének színvilága, amelybe harmonikusan kell illeszkednie az új tájelemnek.”

# 2. §

**A Rendelet 16. §-a helyébe a következő rendelkezés lép:**

**„16. §**

1. Az utcaképben közvetlenül megjelenő épületek, építmények tetőszerkezete nem fedhető és nem újíthatók fel hullámpala, műanyag hullámlemez és fém trapézlemez, öntapadós tekercses zsindely, valamint bitumenes hullámlemez alkalmazásával.
2. A tetőfedő anyagok közül az élénk vörös, kék, sárga, zöld színek nem alkalmazhatók.
3. Fém cserepes lemez fedés esetén csak kőzúzalék hintéses alkalmazható.
4. Homlokzatokra és tetőszerkezet héjazataként zavaró fényhatást okozó csillogó, tükröződő felületek nem alkalmazhatók. Ebbe a körbe az üvegfelületek nem értendők bele.
5. A homlokzatok színezésére a fehér, a pasztell árnyalatú földszíneken túl további színek nem alkalmazhatók. A színek közül nem használható olyan szín, mely nem illeszkedik, nem harmonizál az épület egyéb homlokzati és tetőfedő anyagainak színvilágával.
6. Építmények átszínezésekor nem alkalmazható az építmény egészének színezésével és anyaghasználatával, valamint a szomszédos épületekkel és az utcaképpel nem harmonizáló homlokzat színezés.
7. Utcafronti kerítések:
   1. anyaghasználatában és színezésében harmonizáljon az épület színével, abban az esetben, amennyiben az épület színe fehér vagy pasztell árnyalatú földszínek.
   2. A kerítésmezők kialakítására tégla, kő, deszka, léc, fémpálcás vagy kovácsoltvas kialakításon kívül, más anyag nem alkalmazható.
   3. A kapukat és a kerítéseket a településen hagyományosan kialakult 1,80 méternél magasabbra, vagy alacsonyabbra építeni, a közintézmények áttört- vagy jelzésszerű kerítései kivételével nem megengedett.
   4. A helyi hagyományoknak akkor felel meg a kerítés, ha:

da) Lábazattal és függőleges oszlopokkal tagoltan átlátható kerítésmezőkkel készül

db) Lábazattal és függőleges oszlopokkal tagoltan készített, tömör- vagy részlegesen tömör kerítés készül,

dc) Közösségi használatú épületek, telkek/ kertek esetében kerítés építése nem kötelező, vagy jelzésszerű kerítéssel is készülhet.”

# 3. §

**A Rendelet 28. § (3) bekezdés a) pontja helyébe a következő rendelkezés lép:**

„a) beépítésre szánt területen belül a vasútállomás területét kivéve nem megengedett.”

# 4. §

**A Rendelet 34. §-a helyébe a következő rendelkezés lép:**

**„34. §** (1)„A településképi követelményekről a főépítész – alkalmazása hiányában a polgármester – az építéssel érintett telken tervezett építési munkák végzéséhez, kérelemre, szakmai konzultációt és ezen belül szakmai tájékoztatást biztosít.

(2) A településkép-védelmi tájékoztatás és a szakmai konzultáció iránti kérelmet a polgármester részére címezve kell benyújtani. A kérelemnek tartalmaznia kell az építtető vagy kérelmező nevét, és címét, telefonos elérhetőségét, valamint a tervezett építési tevékenység helyét, az érintett telek helyrajzi számát, az építési tevékenység rövid leírását, az építési munka jellegétől függően indokolt esetben rajzi munkarészek csatolását.

(3) A településkép-védelmi tájékoztatás és a szakmai konzultáció során a főépítész – alkalmazása hiányában a polgármester – javaslatot tesz a településképi követelmények érvényesítése módjaira.

(4) Szakmai konzultáció az építés megkezdése előtt legalább egyszer kötelező:

* 1. **településkép szempontjából meghatározó területen**

aa) új épület építése,

ab) meglévő épület átalakítása, bővítése, utólagos hőőszigetelése,

ac) meglévő épület homlokzatszínezéssel járó felújítása, vagy

ad) új cégér és reklámhordozó elhelyezése

* 1. **A településkép szempontjából általános besorolású területeken**

ba) új lakóépület építése, vagy

bb) meglévő lakóépület átalakítása, bővítése esetén, ha az eredeti épület tömege, tetőszerkezete a közterület felé eső, illetve az oldalkert irányából utca, ill. egyéb közterület felül látható módon megváltozik.

(5) A településkép-védelmi tájékoztatásról és a szakmai konzultációról a főépítész, illetve annak hiányában a polgármester emlékeztetőt készít, melyben foglaltakat az építés során be kell tartani.”

# 5. §.

**A Rendelet a következő 28/A. alcímmel egészül ki:**

**„28/A. A településképi véleményezési eljárás**

**34/A. §**

1. Jelen rendelet előírásai szerint a **4. mellékletben meghatározott területekre** településképi véleményezési eljárást kell lefolytatni új építmény építésére, meglévő építmény bővítésére, településképet érintő átalakítására irányuló építési, összevont vagy fennmaradási engedélyezési eljárások hatálya alá tartozó azon építési tevékenységekkel összefüggésben, melyekre jogszabály tervtanácsi vélemény beszerzését nem írja elő.
2. Településképi véleményezési eljárás lefolytatása kötelező az építési, összevont vagy fennmaradási engedélyezési eljárások esetén az **4. mellékletben lehatárolt területeken kívül eső területeken** alábbi esetekben:
   1. műemléki vagy helyi védett értéket érintő, továbbá műemléki környezetben lévő építmény bővítése, településképet érintő felújítása, átalakítása esetén,
   2. minden közhasználatú építmény építése, bővítése, településképet érintő átalakítása esetében, mely beépítésre szánt területeken helyezkedik el
3. A polgármester településképi véleményezési eljárását a Korm. rendelet. 21-22. § előírásai szerint folytatja le.
4. A polgármester településképi véleményét minden esetben a települési főépítészi állásfoglalás alapozza meg.
5. A településképi véleményezési eljárás lefolytatása és az építészeti-műszaki dokumentáció értékelése során a településképi rendelet követelményeinek való megfelelést kell érvényesíteni.

**34/B §.**

1. A telepítéssel kapcsolatos részletes vizsgálati szempontok:
   1. a tervezett beépítés megfelelően veszi-e figyelembe a kialakult, illetve átalakuló környező beépítés adottságait, rendeltetésszerű használatának és fejlesztésének lehetőségeit,
   2. figyelembe veszi-e a rálátásból adódó városképi igazodás helyi jellegét és követelményeit, és
   3. több építési ütemben megvalósuló új beépítés, vagy meglévő építmény bővítése esetén:

ca) biztosított lesz- vagy megmarad-e az előírásoknak és az illeszkedési követelményeknek megfelelő további fejlesztés, bővítés megvalósíthatósága,

cb) amennyiben az építési tevékenységet ütemezetten kívánják megvalósítani, az egyes befejezett ütemek megfelelnek-e a rendezett településképpel kapcsolatos követelményeknek.

1. Az épület homlokzatának és tetőzetének kialakításával kapcsolatos részletes szempontok:
   1. az alkalmazott építészeti megoldások megfelelően illeszkednek-e a kialakult, illetve a településrendezési eszközök által rögzített előírások szerint átalakuló épített környezethez,
   2. a homlokzat tagolása, a nyílászárók kiosztása összhangban van-e az épület rendeltetésével és használatának sajátosságaival,
   3. megfelelő-e a rendeltetéssel összefüggő reklám- es információs táblák, berendezések elhelyezése
   4. a tervezett homlokzati megoldás gépészeti és egyéb beépített berendezései, tartozékai elhelyezése, takarása, megfelelő-e a városképi megjelenésben,
   5. a tetőzet kialakítása – hajlásszöge, esetleges tetőfelépítményei, anyaga, jellemző részletei – megfelelően illeszkednek-e a környezet adottságaihoz, elősegítik-e az építmény városképi szempontból előnyösebb megjelenését.
2. A polgármester településképi véleményét a főépítész készíti elő.
3. A polgármester településképi véleményét 15 napon belül adja ki.”

# 6. §

**A Rendelet 35. §-a helyébe a következő rendelkezés lép:**

**„35. §** (1)„A polgármester településképi bejelentési eljárást folytat le - nyilvántartott műemléki értékek vagy műemléket érintő, az örökségvédelmi hatósághoz történő bejelentéshez vagy örökségvédelmi engedélyhez kötött tevékenységek kivételével – a településkép fokozottabb védelme érdekében:

* 1. a város közigazgatási területén levő közterületen és köztulajdonban álló ingatlanokon, valamint közterületnek nem minősülő magánterületen közterületről látható esetekben reklám közzétételére, reklámhordozók, reklámhordozót tartó berendezések elhelyezéséhez.
  2. az 5. számú mellékletben lehatárolt területeken az építésügyi és építésfelügyeleti hatósági eljárásokról is szóló kormányrendeletben építési engedélyhez nem kötött építési tevékenységek tekintetében:

ba) épület homlokzatának megváltoztatása, teljes homlokzatfelületet érintő újbóli színezése,

bb) 20 m2-nél kisebb alapterületű kereskedelmi vendéglátó rendeltetésű épület építése, max. 20 m2-re történő bővítése, átalakítása,

bc) vendéglátó terasz létesítése esetén, ha az 15 napot meghaladóan áll fenn,

bd) utcai kerítés építése, felújítása, helyreállítása, átalakítása, megváltoztatása

* 1. a meglévő épületek, építmények rendeltetésének, egyes önálló rendeltetési egységeinek – részleges vagy teljes – megváltoztatása esetén

(2) Ha hatósági engedélyhez nem kötött reklám-, és hirdető-berendezések egyéb építmények elhelyezésére közterületen kerül sor, a közterület-használati szerződés megkötésére csak a településképi bejelentési eljárás lefolytatását követően, a bejelentés tudomásulvételét tartalmazó igazolás alapján, és az abban meghatározott kikötések figyelembevételével kerülhet sor.

(3) A polgármester településképi bejelentési igazolását a főépítész készíti elő.”

# 7. §

**A Rendelet a következő 36/A.§-al egészül ki:**

## „36/A. §

1. Az 5. sz. melléklet szerinti területet érintő bejelentési eljárás során vizsgálni kell, hogy a tervezett építési tevékenység összhangban van-e
   1. az épített és természeti örökséggel,
   2. a település kialakult, vagy kialakulandó arculatával,
   3. településrendezési eszközökben foglalt kötelező előírásokkal

ca) a telepítés és beépítés módjában (elő-, oldal- és hátsókert biztosított-e),

cb) az épület tömegképzésében (magasság, tetőforma, anyaghasználat).

1. A telepítéssel kapcsolatban vizsgálni kell, hogy:
   1. a beépítés módja – az (1) bekezdés a) pontjában foglaltakon túl – megfelel-e a környezetbe illeszkedés követelményének,
   2. megfelelően veszi-e figyelembe a kialakult, vagy átalakuló környező beépítés adottságait, rendeltetésszerű használatának és fejlesztésének lehetőségeit,
   3. nem korlátozza-e indokolatlan mértékben a szomszédos ingatlanok benapozását, vagy nem sérti-e egyéb vonatkozásokban a szomszédos ingatlanok tulajdonosainak, használóinak a jogos érdekeit, a szabályoknak megfelelő beépíthetőségét.
   4. több építési ütemben megvalósuló új beépítés, vagy meglévő építmények bővítése esetén

da) biztosított lesz az előírásoknak és az illeszkedési követelményeknek megfelelő további fejlesztés, bővítés megvalósíthatósága, és

db) a beépítés javasolt sorrendje megfelel-e a rendezett településképpel kapcsolatos követelményeknek.

(3) Az épület homlokzatának és tetőzetének kialakításával kapcsolatban vizsgálni kell, hogy:

a) azok építészeti megoldásai megfelelően illeszkednek-e a kialakult, és a településrendezési eszköz szerint átalakuló épített környezethez,

b) a homlokzat tagolása, a nyílászárók kiosztása összhangban van-e az épület rendeltetésével és használatának sajátosságaival,

c) a terv megfelelő javaslatot ad-e a rendeltetéssel összefüggő reklám- és információs berendezések elhelyezésére és kialakítására,

d) a terv városképi szempontból kedvező megoldást tartalmaz-e az épület műszaki és egyéb berendezései, tartozékai elhelyezésére.”

# 8. §

**A Rendelet a következő 36/B.§-al egészül ki:**

## „36/B §

1. A településképi bejelentési kötelezettség és a bejelentett tevékenység folytatását a polgármester ellenőrzi.
2. Amennyiben a bejelentés elmulasztását vagy eltérő végrehajtást tapasztal, akkor a kötelezési eljárást lefolytatja.
3. Reklám és reklámhordozó elhelyezése esetén tapasztalt eltérő végrehajtás esetén értesíti az illetékes kormányhivatalt.”

# 9. §

**A Rendelet 37. §-a helyébe a következő rendelkezés lép:**

**„37. §** (1) A polgármester e rendeletben meghatározott településképi követelmények teljesítése érdekében – hivatalból vagy kérelemre – kötelezési eljárást folytat le.

(2) E rendeletben foglalt településképi követelmények megsértése, valamint a településképi bejelentési eljárás során meghozott döntésben foglaltak megszegése esetén a polgármester figyelmeztetést tartalmazó döntésében felhívja az ingatlan birtokosa, használója, vagyonkezelője, ezek hiányában tulajdonosa (továbbiakban együtt: ingatlantulajdonos) figyelmét a jogszabálysértésre, és 8-30 napos határidőt biztosít a jogszabálysértés megszüntetésére.

(3) A (2) bekezdésben foglalt határidő eredménytelen eltelte esetén a polgármester településképi kötelezés formájában – önkormányzati hatósági döntéssel – az ingatlan tulajdonosát a településképi követelmények teljesítésére kötelezi.

(4) A polgármester az ingatlantulajdonost a (3) bekezdésben foglalt kötelezéssel egyidejűleg közigazgatási bírságnak minősülő településkép-védelmi bírság megfizetésére is kötelezi.

(5) A polgármester kötelezésében foglaltak nem teljesítése esetén a településkép védelméről szóló 2016. évi LXXIV. törvény 8. § (2) bekezdés e) pontjában foglaltak az irányadóak.

# 10. §

**A Rendelet a következő 37/A.§-al egészül ki:**

## „37/A §

1. A településkép védelmi bírság összege
   1. településképi szempontból meghatározó területeken területi és egyedi építészeti követelmények be nem tartása esetén, amennyiben az egyedi védett építményt érint:

aa) természetes személyek esetén: 100. 000 - 200.000 Forint,

ab) jogi személyek és jogi személyiséggel nem rendelkező szervezetek esetén: 100.000 – 500.000 Forint.

* 1. településképi szempontból meghatározó területeken területi és egyedi építészeti követelmények be nem tartása esetén, amennyiben az egyedi védett építményt nem érint:

ba) természetes személyek esetén: 100. 000 - 150.000 Forint,

bb) jogi személyek és jogi személyiséggel nem rendelkező szervezetek esetén: 100.000 – 250.000 Forint.

* 1. az a) és b) pontokon kívüli egyéb településképi és egyéb műszaki berendezésekre vonatkozó követelmény be nem tartása esetén:

ca) természetes személyek esetén: 100. 000 - 125.000 Forint,

cb) jogi személyek és jogi személyiséggel nem rendelkező szervezetek esetén: 100.000 – 200.000 Forint.

* 1. minden más esetben:

da) természetes személyek esetén: 100. 000 - 125.000 Forint,

db) jogi személyek és jogi személyiséggel nem rendelkező szervezetek esetén: 100.000 – 150.000 Forint.”

# 11. §

**A Rendelet 38. §-a helyébe a következő rendelkezés lép:**

„ **38. §** (1) A polgármester a településkép-védelmi bírság kiszabása esetén a közigazgatási szabályszegések szankcióiról szóló törvény alapján dönt a bírság 37/A §. (1) bekezdése szerinti összegéről.

(2) A településkép-védelmi bírság befizetésének módja:

* 1. a kötelezettnek a bírságot a bírság összegét megállapító határozat véglegessé válásától számított 15 napon belül az önkormányzatnak a határozatban is megjelölt számlájára kell átutalási megbízással teljesíteni, vagy készpénz-átutalási megbízással postai úton befizetni.
  2. az a) pontban szereplő megfizetési mód elmaradása esetén – az államháztartásról szóló 2011. évi CXCV. törvény értelmében – a meg nem fizetett bírság köztartozásnak minősül, és adók módjára történik a behajtása.”

**12. §**

**A Rendelet – ennek a rendeletnek az 1. számú melléklete szerinti - 4. számú melléklettel egészül ki.**

**13. §**

**A Rendelet – ennek a rendeletnek a 2. számú melléklete szerinti - 5. számú melléklettel egészül ki.**

**14. §**

**A Rendelet – ennek a rendeletnek a 3. számú melléklete szerinti - 6. számú melléklettel egészül ki.**

**15. §**

**A Rendelet – ennek a rendeletnek a 4. számú melléklete szerinti - 7. számú melléklettel egészül ki.**

**16. §**

**Záró rendelkezések**

Ez a rendelet a kihirdetését követő napon lép hatályba és az azt követő napon hatályát veszti.

dr. Kiss Katalin Csáfordi Dénes

jegyző polgármester

**Záradék:**

Ez a rendelet a Hajdúhadházi Polgármesteri Hivatal hirdetőtáblájára történő kifüggesztéssel kihirdetve.

Hajdúhadház, 2021. …………….

dr. Kiss Katalin

jegyző


**A módosított rendelet tervezetet összeállította:**

**Biró-Balogh Anikó főépítész Hajdúhadház, 2021.02.24.**

**1. számú melléklet a …/2021. (…) önkormányzati rendelethez**

*4. melléklet a 28/2017.(X.26.) önkormányzati rendelethez*

Területi lehatárolás a településképi véleményezési eljáráshoz



Városközponti településrész vegyes karakterrel (MEGHATÁROZÓ TERÜLET)


Kisvárosias és egyéb lakóterületi településrészek (MEGHATÁROZÓ TERÜLET)

Településképi szempontból általános besorolású településrészek

**2. számú melléklet a …/2021. (…) önkormányzati rendelethez**

*5. melléklet a 28/2017.(X.26.) önkormányzati rendelethez*

Területi lehatárolás a településképi bejelentési eljáráshoz



Városközponti településrész vegyes karakterrel (MEGHATÁROZÓ TERÜLET)

Kisvárosias és egyéb lakóterületi településrészek (MEGHATÁROZÓ TERÜLET)

Településképi szempontból általános besorolású településrészek

**3. számú melléklet a …/2021. (…) önkormányzati rendelethez**

*6. melléklet a 28/2017.(X.26.) önkormányzati rendelethez*

**KÉRELEM - SZAKMAI KONZULTÁCIÓ**

**TELEPÜLÉSKÉPI KÖVETELMÉNYEK MEGÁLLAPÍTÁSÁHOZ**

**Kérelmező neve:**

A kérelemmel érintett ingatlan tulajdonosa / építtetője / tervezője

*(megfelelő rész aláhúzandó)*

**Kérelmező címe:**

**Kérelmező telefonszáma:**

**Kérelmező e-mail címe:**

**Kérelemmel érintett ingatlan címe:**

**Helyrajzi száma:**

**Szakmai konzultáció kezdeményezésének oka:**

**Településkép szempontjából meghatározó területen** (megfelelő rész aláhúzandó)

* Új épület építése
* Meglévő épület átalakítása / bővítése / utólagos hőszigetelése
* Meglévő épület homlokzatszínezéssel járó felújítása
* Új cégér / reklámhordozó elhelyezése

**Településkép szempontjából egyéb besorolású területen** (megfelelő rész aláhúzandó)

* Új lakóépület építése
* Meglévő épület átalakítása / bővítése

(abban az esetben, ha az eredeti épület tömege, tetőszerkezete a közterület

felé eső, illetve az oldalkert irányából közterület felől látható módon megváltozik)

A kérelemhez javasoljuk a munkaközi egyeztetésre alkalmas telepítési helyszínrajz, vázlatterv, látványterv

/ fotó dokumentáció benyújtását.

A szakmai konzultáció időpontjáról telefonon / e-mailben értesítjük a kérelmezőt.

Hajdúhadház, ..……………..………………

kérelmező

**4. számú melléklet a …/2021. (…) önkormányzati rendelethez**

*7. melléklet a 28/2017.(X.26.) önkormányzati rendelethez*

**KÉRELEM A TELEPÜLÉSKÉPI VÉLEMÉNYEZÉSI ELJÁRÁSHOZ**

**ÉTDR azonosító:**

**A Kérelmező adatai:**

Név:

Lakcím:

Levelezési cím:

Kérelmező személye (aláhúzandó)

építtető ingatlan tulajdonosa

Telefonszám:

e-mail:

**A mellékelt építészeti-műszaki dokumentáció:**

Műszaki leírás (telepítésről, építészeti kialakításról)

Helyszínrajz (elrendezésábrázolása, ténylegesen meglévő építmények-, terepviszonyok feltüntetése, védettség lehatárolása)

Jellemző szintek alaprajzai

Valamennyi homlokzat

Reklám / reklámhordozó / egyéb műszaki berendezés elhelyezés ábrázolása

**A véleményezésre kért építési tevékenység adatai:**

Helye (utca, házszám):

Érintett telek helyrajzi száma:

**A véleményezésre kért építési tevékenység rövid leírása:**

**Az építészeti-műszaki véleményezési dokumentáció munkarészei:**

- Egyedi építészeti követelményeknek való megfelelést igazoló építészeti-műszaki terv

- Rendeltetés meghatározása

- Egyedi építészeti követelményeknek való megfelelésről szóló rövid leírás

Hajdúhadház, …………………………

Aláírás